Hande afgekap in Suid Afrika - Kyk hierna!!!! - Page 2 - Stormfront
11-28-2004, 11:59 AM #11
Die hoofstuk is 'n klomp snert, Marietjie bly in Glentana in 'n gerieflike dubbel verdieping hout huis. Haar seun ry elke dag die klein seun George toe vir skool waar kom die geld vandaan, sy rook elke dag waar kom dit vandaan, dan het sy en Bert nog 'n duiwe skool of wat jy dit kan noem wat hul en 'n vennoot bedryf, sy ry 'n voertuig, Bert ry een en haar seun ry een. Hoekom doen die regering nie iets aan die saak nie, sy moet die mense se geld terug gee. En by die genoemde adres in George het sy reeds getrek.
Musiek, rook, lees en geloof dra Krion se Marietjie Prinsloo
GIELIE DE KOCK
In 'n drieslaapkamer-huurhuis in George voer Marietjie Prinsloo (49) deesdae feitlik 'n kluisenaarsbestaan. "Ek gaan nêrens nie, behalwe kerk toe en twee keer per week polisiekantoor toe om my te gaan aanmeld. Ek het niks oor nie en ons leef vandag net van dit wat my man gister kon inbring," sê sy.
Ná letterlik maande se wag het die geleentheid aangebreek om die vrou ágter die Krion-vrou te probeer ken.
Sy het ingestem om álles oor haar persoonlike lewe te vertel.
En sy maak óóp, selfs oor die feit dat sy net in st. 8 op hoër skool geslaag het en nie aan sport deelgeneem het nie omdat haar streng kerkma "nie wou hê ek moes sexy sportklere dra nie". Sy praat ook onbevange oor die feit dat haar tweede man se graf nou oopgegrawe word omdat daar bewerings van strignien-vergifting van haar gewese skoonmense se kant is.
Sy en haar derde man, Bert Prinsloo (59), het sowat vyf maande gelede hier na die Suid-Kaap getrek. Hy was 'n wewenaar wat voorheen by Absa gewerk het. Hulle is in Januarie 2002 getroud.
"Ek het niks oor nie. Alles in die huis is Bert s'n. Dis meer as dertig jaar sedert ek uit my ma se huis is en al wat ek oorhet, is 'n bed, my klere en 'n paar ornamente.
"Ons leef van wat Bert gister ingebring het. Ek maak huis skoon, was wasgoed, stryk en kook en braai tot die vis wat Bert uit die see haal. Ek luister 24 uur per dag na musiek en lees baie, geestelike boeke, nié fiksie nie. Ongelukkig het ek nou ook 'n kettingroker geword."
Sy steek feitlik die een sigaret met die vorige een op.
"Já, ek is bang vir wat vorentoe kan wag en ek het seker twee en 'n half jaar gelede 'n ordentlike nagrus gehad, maar my geloof dra my deur. Ek is 'n Christen wat die saak vir myself uitgemaak het solank my gewete my vriend is.
"Wat oor my pad kom, moet ek vat."
Saam met haar en Bert woon haar seun, Kobus Pelser (27), en sy seun, wat sy as haar eie aangeneem het.
Marietjie Johanna Britz was die jongste van ses kinders, 'n laatlammetjie wat op haar ma se veertigste verjaardag gebore is. Haar pa, wat met mielies geboer het en 'n spesialis-onderwyser aan 'n verbeterskool was, was 45 toe sy agt jaar ná haar broer in Germiston gebore is.
Sy is op sestien jaar in st. 9 uit die skool in Alberton. Daarna het sy by Volkskas gaan werk en op sewentien is sy getroud met Fanie Buys, wat sy in hul Pinksterkerk ontmoet het. Hulle was drie jaar getroud toe hulle geskei is. Uit dié huwelik is Yolandie gebore. Sy is nou 31.
Prinsloo was 20 jaar oud en Yolandie 2 toe sy in 1974 met Gert (Kobus) Pelser getroud is. Hy was "heen en weer", hoofsaaklik in boukonstruksie, maar sy het altyd gewerk, sê sy. Hulle was 26 jaar getroud toe hy selfmoord gepleeg het.
"Ons is deur moeilike tye, maar daar was ook goeie dae. Hy was 'n goeie man en 'n goeie pa wat Yolandie as sy eie kind aangeneem het, maar daar was ook 'n tyd wat hy kwaai gedrink het, woede-uitbarstings gehad het en hy het 'n stuk of agt verhoudings met ander vroue gehad. Elke keer het ons maar daarvan vergeet en van voor af begin." 'n Seun (Kobus) is uit dié huwelik gebore.
Oor die dag van Pelser se selfmoord vertel Prinsloo: "Dit was 21 Desember 2000 in Vanderbijlpark. Ons het die middag gaan uiteet en daar was aanvanklik niks fout nie. Later het hy egter aan tafel begin sleg voel en hy het na die parkeerterrein geloop. Ek het besef hy was besig om 'n hartaanval te kry en iemand het 'n ambulans gebel. Hy wou nie hospitaal of dokter toe gaan nie en het die ambulansmanne weggejaag.
"Terug in ons kantore, waar 120 mense vir my gewerk het, het hy vir Kobus gesê: 'Roep daai ma van jou.' Hy het reeds die pistool in sy mond gehad en hoewel Kobus hom twee keer probeer keer het, het hy die sneller getrek. Daar was bloed en ek wou nie verder kyk nie. Sy selfmoord was vir my 'n verskriklike skok. Ons het hom in Vanderbijlpark begrawe. Die grafsteen wat ek op sy graf gesit het, was nie die kleinste nie, maar die toepaslikste. Hy was nie 'n ou vir vertoon nie en het altyd gesê daar moet niks op sy graf kom nie. 'n Engel of so iets sou beslis nie daarop gepas het nie. Ek sal net graag wil weet wie gaan betaal vir die skade wat nou aan die grafsteen aangerig word.
"Ek was ná sy dood kwaad vir hom omdat hy nie vir my gesê het waarom hy selfmoord gepleeg het nie. Daar is steeds baie vrae.
"Dit is goed dat hulle Kobus nou wil oopgrou sodat mense sommer ook kan sien wat in die kis is. Hulle sê mos ek het hope geld saam met hom begrawe.
"Hy het dikwels pyn op sy maag gehad, want hy het jare met 'n maagseer gesukkel. Daarby het hy tot 75 Grand-Pa-poeiers binne 'n dag en nag gedrink."
Prinsloo sê al die nadoodse verslae is nog beskikbaar en die polisie was 'n stuk of agt uur op die toneel van Pelser se skietery. "Ek het soos 'n mummie in my kantoor gesit terwyl hulle besig was.
"Die vroue met wie hy rondgeloop het, was feitlik almal mense sonder agtergrond wat niks gehad het nie. Die laaste een, Magriet, was jonk, net 32. Sy het groot druk op hom uitgeoefen om haar van 'n blyplek tot 'n motor te voorsien. Hy het ook juweliersware en meubels vir haar gekoop en ek dink hy kon nie bybly nie."
Ná Pelser se dood het sy 'n brief geteken dat sy alles sal teruggee. Kobus (hul seun) was buite homself toe die motor terugkom en hy het dit fyn en flenters geskop.
"Ek self het nooit baie glamorous gelewe nie, hoewel ek en Kobus in 'n groot huis in Vanderbijl gewoon en ons feitlik altyd 'n Mercedes gery het. Ek was my lewe lank lief vir klere, maar ek was nooit baie sosiaal nie.
"Ek het dit geniet om mense te kon help, om te sien hulle gaan vooruit, en ek sal nooit met opset mense skade aandoen nie. Ek is 'n kind-mens. Ek is lief vir hulle."
Sy het haar kleinseun Pierre op ses maande onder pleegsorg geneem en hom later wettig aangeneem. Hy is nou agt jaar. By sy skool is vroeër vertel dat hy elke dag R100 sakgeld gekry het. "Dit is net een van die baie leuens wat oor ons versprei is. Die ergste is dat daar nou nie eens vir hom geld vir 'n verjaardag- of 'n Kersgeskenk is nie," sê sy.
Sy het ook nog vier ander kleinkinders.
Prinsloo sê sy hoor haar hofsaak kan tot twee jaar duur, maar sy sou niks in haar lewe wou verander het as sy kon nie, behalwe om nie weer dieselfde foute te begaan nie.
"Ek voel jammer vir al die mense wat nou swaar kry. Ek kan dink waardeur hulle moet gaan," sê sy.
Moet jul asb nie mislei deur die gewetenlose vrou nie, ek weet waarvan ek praat.
11-28-2004, 12:10 PM #12
11-28-2004, 12:14 PM #13
Tik, tik, tik... wanneer gaan nog polisielede ontplof?
"Geloof het my tot vandag gedra, anders kon ek net soos ander polisiebeamptes geknak het."
So vertel 'n vroue-polisiekonstabel wat in Maart verlede jaar vyf keer in 'n gewapende rooftog geskiet is.
Sy het wonderbaarlik oorleef, maar die herstelpad was opdraand. Vandag worstel sy steeds met pyn sonder enige werklike hulp van die polisie.
As 'n polisielid bevorder wil word, maar ja antwoord op die volgende vraag op die evalueringslys vir bevordering: Het die beampte enige behandeling vir stres gekry of klinieke bygewoon? kan dit sy/haar loopbaan kelder.
Daarom weier talle polisiebeamptes wat aan spanning ly om na vore te kom.
Hulle probeer liefs self hul probleme hanteer en word "tydbomme wat tik en tik. Wanneer hulle gaan ontplof, weet net die Vader," sê 'n kaptein.
"Daar loop nog baie Ismail Hendrickse in polisiekantore rond," sê 'n vrou wat verlede jaar weens depressie as polisiesersant bedank het.
Sers. Hendricks is die "vulstasie-slagter" wat onlangs na bewering vyf petroljoggies by 'n vulstasie in Grassy Park doodgeskiet het.
Rapport het met polisiebeamptes in verskeie polisiekantore gepraat en ook van diegene wat weens depressie bedank het.
Almal sê: "As 'n polisiebeampte bevordering wil hê, moet hy van enige behandeling vir depressie wegbly, dit self hanteer en dit stil hou vir bestuur.
"Dié wat wel behandeling kry, word deur kollegas as 'bangbroeke' gebrandmerk en kan maar vergeet van bevordering."
'n Polisiekaptein sê hy ken drie polisiebeamptes wat aan erge depressie ly, maar behandeling vermy.
Die vrouesersant van die noordelike voorstede wat weens depressie bedank het, sê: "Polisielede wat aan depressie ly, is alleen op 'n eiland en kan nêrens gaan nie.
"Ek het 'n maand lank behandeling vir spanning gekry en daarna het alles by die polisiekantoor teen my gedraai." (Haar man is ook 'n polisieman; daarom word haar naam weerhou.)
Rapport het ook verneem een van die twee polisiebeamptes wat vroeër die week by die Steenberg-polisiekantoor weens korrupsie geskors is, ly aan erge depressie. Die polisiebeampte se siekteverlof is uitgeput.
Met geen inkomste nie is daar vrese onder kollegas oor wat die twee nou gaan doen.
In die woonstelblok waar Hendricks woon, bly 'n polisiebeampte wat verlede jaar sy familie gyselaar gehou het.
Dié beampte is na verneem word steeds aan diens en kry nie behandeling nie.
'n Senior polisiebeampte hier sê: "Daar is te min maatskaplike werkers en sielkundiges op bystand."
Die deskundiges moet op grondvlak kom kyk hoe sielkundig polisiebeamptes afgekraak is, sê hy.
Die vrouekonstabel wat in Maart verlede jaar in 'n gewapende rooftog geskiet is, sê nêrens speel die polisie óf hul maatskaplike werkers 'n rol nie.
Ná talle operasies is die laaste koeël in Februarie uit haar bors verwyder en het sy ook twee ribbe verloor. Sy het staalplate in haar skouers, rug, albei arms en heup. Dit alles weens daardie voorval.
"Ek het vanoggend weer 'n onmenslike pyn gehad." Sy sê die polisie weet nie sy het in Februarie 'n operasie gehad nie.
"Bestuur stel ook nie meer belang in my herstel nie. My skofbestuurder en stasiebevelvoerder het sedert die voorval nog nie met my gesels nie.
"Dit help soms om met my niggie oor my pyn en depressie te gesels.
"Ek is lief vir my werk. Daarom is ek steeds 'n polisievrou. Ek sal egter nooit weer trou nie. Sal 'n man my liggaam met dié letsels aanvaar of na my wil kyk?"
Sy sê daar is nog 'n voorval wat wys die polisie is onsimpatiek. Dit het op die dag van die skietvoorval gebeur. "Die polisie het my ma gebel, gesê ek is in 'n klein ongeluk en gevra sy moet my dogter inlig. Die polisie het my dogter opgelaai, haar na die hospitaal gebring en haar daar gelos.
"Ek het met die hospitaalpersoneel se hulp vervoer vir my kind huis toe gereël. Hierna het ek sonder die polisiesielkundige hulp vir my kind gereël."
Haar boodskap aan polisiebeamptes met depressie is: "Om dit te ontken, is die grootste gevaar. Dit is hoekom so baie polisiebeamptes knak."
Mnr. Brian Baskar, 'n sielkundige in Kenilworth wat talle polisiebeamptes vir depressie behandel, sê: "Dié polisiebeampte is in 'n uiterse gevaarlike posisie en móét volgehoue behandeling kry."
Polisiebeamptes wat aan stres ly en nie behandeling kry nie, beweeg op 'n gevaarlike terrein. "Polisiebeamptes vertrou glad nie hoofde nie, bevraagteken die vertroulikheid van hul gesprekke en verkies om oor hul depressie te swyg."
11-28-2004, 12:18 PM #14
Amptenare snork wyl korrupsie blom
J. MATTHEE, NORKEM PARK
Die program Special Assignment verwys.
My vraag is hoekom TV-programme soos Special Assignment en Carte Blanche video- opnames van korrupte staatsamptenare (polisie, binnelandse sake, lisensie-owerhede en nog meer) moet voorlê voordat beloftes van optrede gedoen word. Wat doen die afdelingshoofde dat hulle nie eens vermoed of kan voorsien dat sulke dinge aangaan nie? Of meen hulle dat as parlementslede in die parlement kan slaap, dan kan hulle maar in hul kantore slaap, solank daardie vet tjek die einde van die maand daar is?
Of weet hulle van die korrupsie, maar gee net nie om nie?
Wanneer die video aan hulle voorgelê word, is hulle kamtig geskok-verbaas: "Dit is 'n verskriklike verleentheid. Ek is baie skaam."
Hy behoort hom te skaam dat sulke dinge onder sy neus gebeur (terwyl hy voortsnork) en ander mense, wie se werk dit nie is nie, die korrupsie moet oopvlek.
Ons het dié soort gemors-amptenare nie nodig nie. Ook nie adjunkpolisiehoofde wat sulke dinge toelaat totdat hulle daarmee gekonfronteer word nie.
Hy sê hulle gaan geskors word sodra hulle aangekla is. En wanneer gaan hulle aangekla word? Geskors met volle salaris?
Oor vyf jaar is hulle steeds geskors met volle salaris. Sal dit nie goedkoper wees om hulle maar liewer na 'n ander polisiekantoor toe te verplaas nie?
11-28-2004, 02:15 PM #15
Jy doen baie moeite en as iemand se jy is negatief, stuur hom.haar moertoe.
Ek raak sommer briesend as die marietjie vroumens se sy kry finansieel swaar, maar sy is 'n kettingroker. Stront. Ek het om finansiele redes opgehou rook. Dit kos 'n fortuin, meer as kos.
Wag, laat ek liewer stilbly.
11-28-2004, 03:04 PM #16
Volksblad-joernalis ervaar hoe maklik mens kokaïen in Bfn kry
DIS nie moeilik om dwelms op straat in Bloemfontein te koop nie. PIETER DU TOIT het saam met 'n polisie-informant en met die goedkeuring van die SuidAfrikaanse Polisiediens ondersoek ingestel.
DWELMSINDIKATE is al geruime tyd 'n wesenlike probleem in Johannesburg, maar volgens die polisie blyk dit dat suksesse deur die owerhede besig is om dié kartels suid te dryf - en Bloemfontein is een van dié netwerke se ontluikende afsetpunte.
Die gewildste dwelm in die stad en sy omliggende areas blyk kokaïen te wees, en om dié ontwerpersdwelms te kan bekostig moet jy redelik geld hê. Dit is dus geen wonder nie dat die Nigeriese sindikate se beste klante welgestelde sakemanne, advokate en verveelde rykmanskinders is.
Om dwelms te bekom moet jyeers die vertroue van die handelaar wen, en volgens ingeligtes is hulle besonder "dominerend", sê die polisie-informant. "As jy met hulle werk, moet jy sterk wees, want hulle neuk jou maklik rond. Jy moet weet wat jy doen, wat jy wil hê en jy moet nooit skuld maak nie. Hulle is nie bang vir skiet nie.
"Ek het al baie scary oomblikke beleef - wanneer jy stuff koop en hulle laat weet jou oor jou selfoon wáár om te ry en dan ewe skielik sak hulle op jou toe. Dis dan wanneer jy washers knyp."
Hy vertel dat hy al R6 000 op 'n aand aan dwelms uitgegee het, maar dat dit later soos "brood koop word".
"Jy moet in die klubs uithang, hul taal begin praat en saam begin drink. Gewoonlik kom iemand dan na jou toe as hulle sien jy's die business ."
Toe begin ons gewag op die handelaar, op die hoek van Henry en Hillstraat wat lank reeds verlate is. Die straatlampe is nie aan nie en in die nagklubs pomp die musiek. Die oproep is reeds gemaak dat 'n klant "dadelik" twee gram coke wil hê.
Hy het gesê dis reg, ry net op en af, hy sal kontak maak.
Ons wag. Ver onder in die pad, naby die Ou Mark-gebou, stap 'n man met 'n rooi sweetpak oor die straat. Hy is groot. "Dis die spotter . Daar is altyd een of twee of selfs drie van hulle wat die motor dophou om te kyk of alles reg is, of jy nie agtervolg word nie en wie in die kar is."
Die selfoon lui. Dis Dog. "I need the stuff, my customer's getting impatient . . . okay, thanks bru . . ."
Die handelaar sien ons blykbaar, maar ons sal hom nie dié aand sien nie. Hy sal 'n tussenganger stuur.
Ons ry steeds op en af. Henrystraat, Oos-Burger, Charles. Verby die prostitute en die BMW's wat op die hoeke stop om te onderhandel; verby die Volksblad-fabriek waar die eerste uitgawe gedruk word, verby Atlas waar 'n paar mense op die hoek staan.
Niks nie. Nie 'n oproep of 'n klop aan die ruit - soos wat blykbaar gebeur - nie. En dis donker.
Ons kry 'n oproep. Stop by diemuseum. Ons wag. In die truspieëltjie is daar 'n man van Sanlamplaza se kant af op pad. Ons draai die motor om. Stop by hom. Hy klim agter my in, en daar's 'n vinnige gegroet - die tipiese Afrikahanddruk - en toe word onderhandel.
Die tussenganger sê hy's jammer, sy handler is nuut, en hulle is maar skrikkerig vir die polisie. Die groot Nigeriër - hy's vriendelik genoeg - kyk senuweeagtig rond soos ons in Oos-Burger opry en links in Nelson Mandelarylaan draai. Ek weet nie of hy agterdogtig is nie, maar hy is stil.
R400 vir twee gram. Dis blykbaar die standaardprys .
Ons ry 'n paar draaie - twee, drie keer verby dieselfde plek. Toe laai ons hom af. Daar word vriendelik gegroet, beloftes van saam gaan drink, word gemaak en dankbaarheid vir die stuff uitgespreek.
Toe is die groot Nigeriër weg. Niemand het ons gesien nie. Ons het niemand gesien nie. Die straatlampe in Henrystraat is steeds af.
En Bloemfontein se naglewe roep.
11-29-2004, 06:36 AM #17
Motoriste dalk rybewyse kwyt
PRETORIA. - Derduisende motoriste kan hul rybewyse kwyt wees as die nasionale vervolgingsgesag toestemming kry om 'n landwye oudit op bestuursrybewyse te doen.
Dit het aan die lig gekom vrae- en antwoordstelle vir leerlingrybewystoetse kan landwyd vir so min as R20 gekoop word en is selfs op die internet verkrygbaar. Daar is ook heelparty sindikate wat met behulp van korrupte amptenare rybewyse verkwansel.
Mense wat die afgelope jaar hul leerlingrybewyse op ongeoorloofde wyse gekry het, kan dit weer verloor as mnr. Willie Hofmeyr se spesiale ondersoekeenheid toeslaan.
Dit het aan die lig gekom nadat Volksblad afskrifte in die hande gekry het van drie vraestelle met vrae en antwoorde wat landwyd deur munisipaliteite gebruik word.
'n Student het die vraestelle verlede week aan sy dosent by 'n Pretoriase kollege oorhandig en hom gevra om afskrifte te maak.
Die student het beweer 'n vriend het verlede week met behulp van < --> dié vraestelle sy leerlingrybewys gekry.
Dié vraestelle word onder stu dente verkoop.
Volgens me. Luné van Heerden, woordvoerder van die Tshwane-metroraad, weet hulle al lank dat die vraestelle uitgelek het.
"Die vraestelle is reeds die afgelope 12 maande op verskeie maniere onwettig beskikbaar, selfs op die internet."
As veiligheidsmaatreël word die vraestelboeke in kluise toegesluit en toetsbeamptes weet nie watter boeke op 'n spesifieke dag gebruik gaan word nie.
Die hoof van die toetsstasie besluit elke oggend watter boek dié dag gebruik gaan word.
Van Heerden het gesê dieselfde vrae word landwyd gebruik, maar die formaat daarvan mag van munisipaliteit tot munisipaliteit verskil. Die volgorde van die vrae word maandeliks gewissel.
"Die sowat 750 vrae op al drie vraestelle verander nie geredelik nie, maar die verskillende vraestelle se vrae word maandeliks geskommel.
"Dit word gedoen sodat veelvuldigekeuse-antwoorde nie as 'n rympie geleer kan word nie. Enige persoon wat bereid is om 750 vrae se antwoorde uit hul kop te leer, kan maar 100% kry," het Van Heerden gesê.
Volgens haar sal hulle voortgaan om die uitgelekte toetse te gebruik, maar sal verrassingsbesoeke by toetsstasies gedoen word om te verseker dat die slaagsyfers nie buitengewoon verander nie.
Die departement van vervoer is besig met 'n ondersoek na alle toetstasies, het Van Heerden gesê.
Mnr. Gerhard Visagie, die bedryfshoof van die spesiale ondersoekeenheid, het gesê hulle hoop om binne twee weke 'n proklamasie van pres. Thabo Mbeki te kry om 'n oudit van alle rybewyse landwyd te doen. Dit sal leerlingrybewyse insluit.
"As enige rybewys onwettig verkry is, sal dit tersyde gestel word. In gevalle waar amptenare vir die lekkasies verantwoordelik is , sal tugstappe en strafregtelike vervolging aanbeveel word," het Visagie gesê.
Die eenheid beoog om op versoek van die departement van vervoer die bestaande rybewysondersoek in Limpopo teen R51 miljoen na die res van die land uit te brei.
Die eenheid het reeds meer as 120 000 motoriste se rybewyse in Limpopo nagegaan. Meer as 15 000 van dié rybewyse is onwettig uitgereik.
11-29-2004, 07:32 AM #18
Suid-Afrika veel slegter daaraan toe as Zimbabwe
SUID-AFRIKA het al veel verder op die pad na anargie, moord en doodslag gevorder as Zimbabwe. Dit, ten spyte daarvan dat die media baie meer begaan is oor die situasie in Zimbabwe as dié in Suid-Afrika.
Dit was die weloorwoë gevolgtrekking waartoe mnr Willie Marais gekom het toe hy die HNP se eerste Hoofbestuursvergadering van die jaar op 17 Januarie 2004 in die Lytteltonse Stadsaal in Verwoerdburg toegespreek het.
Hy het tot die gevolgtrekking gekom dat Suid-Afrika nie op pad is na 'n soortgelyke situasie as in Zimbabwe nie, maar dat toestande in Suid-Afrika veel erger is as wat dit in Zimbabwe is. Terwyl daar slegs 'n handjievol boere in Zimbabwe tydens Robert Mugabe se grondroofaksie om die lewe gebring is, is al bykans 1 500 blanke boere in Suid-Afrika vermoor. Mnr Marais het dit ook benadruk dat dit baie erger is om jou lewe te verloor as om jou plaas te verloor, soos in Zimbabwe.
Mnr Marais het volledig statistieke aangehaal om sy standpunt te bewys. Dit sal aanstaande week volledig in Die Afrikaner gepubliseer word.
Die moord op boere in Suid-Afrika is ook nie net erger as wat die situasie in Zimbabwe is nie, dit is veel erger as wat dit in Kenia tydens die Mau-Mau-opstande of die burgeroorlog in Mosambiek waarvan die blankes ook die slagoffer was. Daar is ook meer blanke boere in Suid-Afrika vermoor as in al drie hierdie lande saam. Dit beklemtoon die benarde situasie waarin die boer homself tans in die huidige Nuwe Suid-Afrika bevind. Soveel moorde op boere word in Suid-Afrika gepleeg, dat daar nie eers meer altyd daaroor gerapporteer word nie, en indien daarna verwys word, is dit sommer iewers op die binneblaaie. Plaasmoorde het 'n alledaagse verskynsel in Suid-Afrika geword.
Mnr Marais het vermeld dat daar oor 30% van alle plaasmoorde nie eers in die media gerapporteer word nie. Derhalwe vra hy die vraag of die inligting daaroor doelbewus van die publiek weerhou word sodat hulle nie mag besef hoe ernstig die situasie in die land is nie. Hy meld verder dat die uiterste wreedheid waarmee die moorde gepaard gaan, ook in die media verswyg word om lesers nie te ontstel nie. Die emosies onder die Afrikaner mag nie wakkergemaak word nie.
In die lig daarvan het mnr Marais sy toehoorders gewaarsku om nie bevrees te wees vir dit wat nog voorlê nie, maar om woedend te wees oor wat reeds plaasgevind het.
Hy het dit onomwonde gestel dat die publiek doelbewus deur die koerante in Suid-Afrika bedrieg word. Veral die uitlatings van biskop Desmond Tutu is uiters laakbaar. Hy het op 17 Desember 2003 gesê die situasie in Zimbabwe is onaanvaarbaar. Maar hy het nie 'n enkele woord geuiter oor die toestand in Suid-Afrika nie. Dit het by hom verbygegaan.
Dan is Tutu ook uit voeling met die gevoel onder swartes in Suid-Afrika. Hulle is nie bekommerd oor die situasie in Zimbabwe nie. Inteendeel, hulle beskou Robert Mugabe as 'n heldefiguur nie. Onlangs het 'n hoë posbekleder by NIA openlik erken dat hy Mugabe as sy held beskou omdat hy bewys het dat hy die blankes in sy land kan vasvat. Dit bewys dat die swartes in Suid-Afrika ten doel het om die blanke hier uit te wis.
Daarom word ook 'n radiostasie soos RSG gebruik om die haat van die swarte teen die Afrikaner, nogal in Engels, aan te blaas.
Daar moet ook op gelet word dat die Groot Geldmag agter die grondroofplanne in Suid-Afrika sit. Suid-Afrika met sy minerale rykdomme soos dit voorkom in die Bosveld Stollingskompleks is een van die begeerlikstes in die wêreld, en die Geldmag lê met begerige oë daarna en loer. Dit is ook die rede waarom hulle die ANC-regime oorreed het om beslag te lê op alle mineraleregte in die land. Mnr Marais het na die Britse plundering van Ghana verwys as voorbeeld wat met Suid-Afrika beoog word. Ghana was binne vier jaar na uhuru bankrot, maar die Geldmag was skatryk.
Die HNP se standpunt in die eerskomende verkiesing is om nie te gaan stem nie. Die party sal egter 'n hewige veldtog voer om kiesers te oortuig dat dit in hul belang is om van die stembus weg te bly. Diegene wat in vroeëre verkiesings gestem het, het hul stem verkwis, en die ANC het niks gedoen om lewensverwagtinge in Suid-Afrika te verbeter nie. Misdaad is buite beheer, hulle mislei die volk oor die ekonomie, eiendomsroof en swart bevoordeling gaan ongehinderd voort, terwyl belastings aangewend word om die swartes te bevoordeel. Nie een van die opposisiepartye is in staat om enigsins iets daaraan te doen nie. Intussen heers grootskaalse werkloosheid, terwyl die infrastruktuur van die land in duie stort. Daarom is die HNP se standpunt om nie op die gevegsterrein van die vyand te veg nie, maar sy eie strydterrein uit te soek waar hy die sterkste kan staan. Die getalle-oorwig van die swartes maak dit sinloos om aan verkiesings deel te neem, want hulle steur hulle eenvoudig nie aan die blanke of sy belange nie.
Dan het daar in beide die vorige twee verkiesings grootskaalse verkiesingsbedrog plaasgevind. Dit sal weer gebeur.
11-29-2004, 02:49 PM #19
FANTASTIES DIE POLISIE INSPEKTEUR, WAAR HULLE 'N VOORBEELD MOET
STE, EN MISDAAD MOET BEKAMP, DOEN HULLE DIE DINGE, KNAP GEDAAN.
Polisie-inspekteur vas oor mandrax-tablette
ENRICO CLAASSEN 29/11/2004 05:25 - (SA)
HUMANSDORP. - 'n Welgestelde sakeman en polisie-inspekteur van die speurtak hier is gister ná 'n intensiewe polisie-ondersoek in hegtenis geneem omdat hy na bewering handel gedryf het in mandrax-tablette.
Nog twee verdagtes, wat blykbaar vir die verdagte gewerk het, is gisteroggend op die dorp in hegtenis geneem.
Een van die verdagtes is 'n minderjarige seun. Hy is intussen in die sorg van sy ouers gelaat.
Die inspekteur wat verdink word, besit glo verskeie strandhuise op Kaap St. Francis, Jeffreysbaai en Humansdorp.
Hy het ook 'n onderneming in Arcadia in Port Elizabeth. Dit is glo by dié onderneming waar die meeste van die beweerde dwelmtransaksies plaasgevind het.
Volgens insp. Alfred Dyam, ondersoekbeampte, het die polisie die verdagte die afglope vyf maande fyn dopgehou terwyl hy na bewering besig was om die misdrywe te pleeg. Dyam word bygestaan deur insp. Eden Arries.
Die ondersoek het gekom nadat lede van die publiek by die stasiekommissaris van die polisie op Humansdorp gekla het oor die beweerde misdrywe waarmee die verdagte glo besig was.
Dyam het gesê die verdagte het na bewering 'n staatsvoertuig gebruik om van die transaksies te beklink.
Gister omstreeks 04:45 het lede van die polisie se eenheid teen georganiseerde misdaad in die Baai op sy huis toegeslaan en hom in hegtenis geneem. Hy het nog geslaap toe die polisie opgedaag het.
Volgens Dyam het die verdagte volgehou dat hy bekonkel is omdat mense jaloers is op hom.
Hy het hom aanvanklik teëgesit toe die polisie hom in hegtenis wou neem.
Hy word tans in die polisieselle op Jeffreysbaai aangehou.
Die verdagte verskyn môre in die landdroshof op aanklagte wat verband hou met handel in mandrax-tablette.
Dyam het gesê 'n vrou van Humansdorp sal ook binnekort in verband met dieselfde misdryf in hegtenis geneem word.
11-29-2004, 02:55 PM #20
Hof: R2 m. wentelkrediet nie as bate gelys
Shaik en Zuma 'hoë risiko vir bank'Adjunkpresident 'strategiese kliënt vir bemagtiging'
ADRIAAN BASSON EN DRIES LIEBENBERG
DURBAN. -- 'n Voormalige senior Absa-werknemer het dié bank se ringkoppe gewaarsku oor adj.pres. Jacob Zuma se treurige geldsake, maar sy vermanings het glo op dowe ore geval.
As dit van hóm afgehang het, het nie Zuma óf mnr. Schabir Shaik ooit kliënte van Absa se private bank geword nie, het mnr. Ian MacLeod gister hier in die hooggeregshof getuig. Shaik, Zuma se finansiële adviseur, staan tereg op aanklagte van korrupsie en bedrog.
MacLeod, wat destyds die kredietbestuurder van Absa se private bank in Durban was, het gesê weens Zuma se gereelde oorskryding van sy kredietlimiete het sy aansoek "nie eens oor die eerste hekkie gekom nie".
"Maar," het MacLeod gesê, "die besluit (om Zuma en Shaik as private kliënte te aanvaar) is by hoofkantoor in Johannesburg geneem."
Adv. Billy Downer SC, die hoofaanklaer, het dit aan hom gestel dat sy aanbeveling deur die Absa-hoofde verwerp is. Volgens MacLeod, wat nou vir Nedbank werk, is dit só.
Mev. Brenda Madgwick, destydse private bankier in Durban, het eergister getuig mnr. Nallie Bosman, Absa se voormalige uitvoerende hoof, het Zuma oorspronklik genader om 'n kliënt te word. Hy was glo "invloedryk" en 'n "strategiese" kliënt vir dié bankgroep om te hê.
In 'n e-pos wat mnr. John Dwyer, voormalige hoof van dié private bank in Durban, aan MacLeod gestuur het, skryf hy die verhouding van Zuma en Shaik met die bank is van 'n "sensitiewe politieke aard".
Op 'n vraag deur Downer wat Dwyer daarmee bedoel het, het MacLeod gister gesê Absa wou meer sake met swartbemagtigingsmaatskappye doen. Die nasionale regering het glo reeds by Absa gebank en die bank wou ook sy belange op provinsiale vlak uitbrei.
"Ons het Shaik en Zuma as 'n pakket gesien. As ons die een aanvaar, vat ons albei," het MacLeod gesê. Hy het aan die hof verduidelik dat Absa se private bank 'n uiters eksklusiewe instelling met hoë vereistes vir toelating is.
Volgens hom moet potensiële kliënte geen groot skuld hê nie, minstens R5 miljoen kan belê en oor voldoende finansiële sekuriteit beskik.
Volgens sy aansoek sou Zuma pensioengeld van R5 miljoen in 2004 ontvang, maar weens sy swak hantering van sy geldsake het MacLeod nie eens sover gekom om hierdie moontlike inkomste te staaf nie. Albei het hul kredietlimiete oorskry en was beskou as "vlak 4-kliënte", wat beteken hulle sou 'n hoë risiko vir Absa inhou.
MacLeod het, soos Dwyer en Madgwick, getuig die beweerde wentelkrediet-ooreenkoms van R2 miljoen tussen Zuma en Shaik is nie onder bates in Shaik se aansoek aan die bank verklaar nie.